CELEX: 52003PC0307
Language: fi
Date: 2003-05-26
Title: Ehdotus neuvoston päätös Maailman terveysjärjestön (WHO) tupakoinnin torjuntaa koskevan puitesopimuksen allekirjoittamisesta

Avis juridique important

|

52003PC0307

Ehdotus neuvoston päätös Maailman terveysjärjestön (WHO) tupakoinnin torjuntaa koskevan puitesopimuksen allekirjoittamisesta  /* KOM/2003/0307 lopull. */  

Ehdotus NEUVOSTON PÄÄTÖS Maailman terveysjärjestön (WHO) tupakoinnin torjuntaa koskevan puitesopimuksen allekirjoittamisesta(komission esittämä)PERUSTELUTJOHDANTOMaailman terveysjärjestön tupakoinnin torjuntaa koskevan puitesopimuksen tarkoituksena on suojella nykyisiä ja tulevia sukupolvia tupakoinnin seurauksilta ja tupakansavulle altistumiselta tupakoinnin torjuntaa koskevalla puitesäädöksellä, jonka sopimuspuolet panevat täytäntöön kansallisella, alueellisella ja kansainvälisellä tasolla. Tavoitteena on vähentää pysyvästi tupakointia ja tupakansavulle altistumista.WHO:n yleiskokous hyväksyi puitesopimuksen 21 päivänä toukokuuta 2003. Sopimus on avoinna allekirjoitusta varten WHO:n päätoimipaikassa Genevessä 16.-22. kesäkuuta 2003 ja sen jälkeen Yhdistyneiden Kansakuntien päämajassa New Yorkissa.Puitesopimuksen hyväksyminen oli viimeinen vaihe prosessissa, joka käynnistettiin vuonna 1999; tällöin Maailman terveysjärjestö päätti tupakoinnin aiheuttamien vakavien, maailmanlaajuisten terveysvaikutusten vuoksi perustaa kaikille järjestön jäsenvaltioille avoimen hallitustenvälisen elimen, jonka tehtävänä oli laatia luonnoksia ja neuvotella tupakoinnin torjuntaa koskevasta kansainvälisestä puitesopimuksesta ja siihen liittyvistä pöytäkirjoista tarkoituksena hillitä tupakan ja tupakkatuotteiden leviämistä maailmanlaajuisesti ja näin rajoittaa tupakoinnin vaikutuksia terveydelle.PERUSTA YHTEISÖN OSALLISTUMISELLE NEUVOTTELUIHINWHO:n tupakoinnin torjuntaa koskevan puitesopimuksen ja siihen liittyvien pöytäkirjojen laatiminen on tehokas tapa vahvistaa kansainvälistä yhteistyötä kansanterveyden suojelun alalla. Samalla sillä taataan, että meneillään olevat yhteisöaloitteet otetaan huomioon ja liitetään kansainvälisiin toimiin.Tämän perusteella ja ottaen huomioon WHO:n yleiskokouksen 24 päivänä toukokuuta 1999 antaman päätöslauselman, jossa Euroopan yhteisö oikeutettiin osallistumaan luonnosten laadintaan ja neuvotteluihin sen toimivaltaan kuuluvien asioiden osalta, neuvosto teki komission suosituksesta 22 päivänä lokakuuta 1999 päätöksen, jolla komissio valtuutettiin neuvottelemaan Euroopan yhteisön puolesta WHO:ssa kansainvälisestä tupakoinnin torjuntaa koskevasta puitesopimuksesta ja siihen liittyvistä pöytäkirjoista.Komissio on käynyt neuvotteluja neuvoston antamien neuvotteluohjeiden mukaisesti ja kuullen erityiskomiteaa, jonka neuvosto on nimennyt perustamissopimuksen 300 artiklan 1 kohdan mukaisesti.Neuvoston pöytäkirjaan merkityn neuvoston ja komission yhteisen lausuman mukaan neuvotteluohjeet koskevat ainoastaan yhteisön toimivaltaan kuuluvia kysymyksiä perustamissopimuksen 95 ja 152 artiklan mukaisesti. Neuvosto tarkisti neuvotteluohjeita 24 päivänä huhtikuuta 2001 tarkoituksena ulottaa komission neuvotteluvaltuudet yhteisön toimivaltaan kuuluviin kysymyksiin, jotka eivät kuulu 95 ja 152 artiklan soveltamisalaan, ja myös sellaisiin, jotka edellyttävät neuvostolta yksimielistä päätöstä.EUROOPAN PARLAMENTIN OSALLISTUMINENPäätöslauselmassaan 13 päivänä marraskuuta 2001 Euroopan parlamentti kannatti WHO:n yleiskokouksen päätöslauselmassa 24 päivänä toukokuuta 1999 asetettua tavoitetta tupakoinnin torjuntaa koskevasta puitesopimuksesta ja totesi uskovansa, että tämän tyyppinen kattava kansainvälinen sopimus olisi merkittävä keino ratkaista tupakointiin liittyviä ongelmia ja siten edistää kansanterveyttä.Komission ja Euroopan parlamentin välisessä 5 päivänä heinäkuuta 2000 tehdyssä puitesopimuksessa ei ole nimenomaista määräystä Euroopan parlamentin jäsenten kuulumisesta kansainvälisiin neuvotteluihin osallistuviin yhteisön valtuuskuntiin. Sekä komissio että neuvosto suhtautuivat kuitenkin myönteisesti Euroopan parlamentin jäsenten osallistumiseen tarkkailijoina neuvotteluihin tupakoinnin torjuntaa koskevasta WHO:n puitesopimuksesta.NEUVOTTELUJEN TULOKSETSopimuksessa käsitellään monenlaisia tupakoinnin torjuntaan liittyviä kysymyksiä. Lopullisen tekstin keskeisiä osia ovat seuraavat:Merkinnät - Sopimuksen mukaan selkeän terveysvaroituksen joko tekstinä, kuvina tai molempien yhdistelmänä on katettava vähintään 30 prosenttia vähittäismyyntipakkauksen näkyvimmästä pinnasta - mutta ihannetapauksessa 50 prosenttia tai enemmän. Pakkaus- ja merkintävaatimuksissa kielletään myös käyttämästä harhaanjohtavaa kieltä, joka antaa väärän vaikutelman siitä, että tuote on muita vaarattomampaa. Harhaanjohtavia ilmauksia voivat olla "kevyt", "mieto" tai "vähätervainen".Mainonta - Useimmat maat olivat yhtä mieltä siitä, että kattava kielto hillitsisi merkittävästi tupakkatuotteiden kulutusta, mutta muutamissa maissa on - esimerkiksi sananvapautta kaupallisissa yhteyksissä koskevia - perustuslain määräyksiä, jotka estävät kaikkia viestimiä koskevan kattavan kiellon. Lopullisessa tekstissä sopimuspuolilta edellytetään kattavaan kieltoon pyrkimistä viiden vuoden kuluessa sopimuksen voimaantulosta. Sopimus sisältää myös niitä maita koskevat määräykset, jotka eivät voi panna kattavaa kieltoa täytäntöön; tällöin niiltä edellytetään tupakkamainonnan, myynninedistämisen ja sponsoroinnin rajoittamista perustuslain tai sen periaatteiden rajoissa.Verotus - Sopimustekstissä todetaan, että verotuksen ja hinnoittelun keinoin voidaan merkittävästi vähentää tupakointia varsinkin nuorison keskuudessa, ja edellytetään, että sopimuksen allekirjoittajat ottavat huomioon kansanterveystavoitteet tupakkatuotteita koskevassa vero- ja hintapolitiikassa.Vastuu - Sopimuspuolia kehotetaan tarvittaessa harkitsemaan oikeustoimia rikos- ja siviilioikeudellisen vastuun sekä mahdollisten korvauskysymysten selvittämiseksi.Rahoitus - Sopimuspuolten on rahoitettava valtakunnallisia tupakoinnin torjuntaan tarkoitettuja ohjelmiaan. Lisäksi sopimuksessa kannustetaan käyttämään ja lisäämään nykyisiä kehitysrahastovaroja tupakoinnin torjumiseksi. Sopimuspuolten olisi kokouksessaan arvioitava mahdollista tarvetta vahvistaa nykyisiä mekanismeja tai käynnistää muita tarvittavia rahoitusjärjestelyjä lisävarojen saamiseksi - esimerkiksi maailmanlaajuisella vapaaehtoisrahastolla. Arvioinnissa olisi kartoitettava nykyiset ja mahdolliset varat ja menetelmät sekä niiden riittävyys.Laiton kauppa - Tekstissä mainitaan tupakoinnin torjunnan keskeisinä toimina tupakkatuotteiden salakuljetuksen, laittoman valmistuksen ja väärentämisen ehkäisy - mukaan luettuna tällaisten tuotteiden tehokkaan haku- ja jäljitysjärjestelmän luominen - sekä asiaa koskevan kansallisen lainsäädännön kehittäminen ja täytäntöönpano. Sopimuspuolia vaaditaan ryhtymään tarvittaviin toimenpiteisiin tässä suhteessa.Tekstissä vaaditaan jäsenvaltioita edistämään tupakoinnin lopettamista helpottavia hoito-ohjelmia ja tupakoinnin aloittamista ehkäisevää koulutusta sekä kieltämään tupakkatuotteiden myynti alaikäisille ja rajoittamaan passiivisille tupakoinnille altistumista julkisissa tiloissa.Neuvottelujen kuluessa ilmeni, että osapuolten näkemykset tupakoinnin torjuntaan mahdollisesti liittyvistä toimenpiteistä vaihtelevat suuresti. Lisäksi näiden kysymysten sääntely vaikuttaa usein merkittävästi muihin sisä- ja ulkopolitiikan näkökohtiin. Työllisyys on näistä esimerkkinä: tulevaisuuden työllisyysnäkymiä tupakkateollisuuden alalla helmikuussa 2003 käsitellyt ILO:n kolmikantakokous tähdensi tarvetta tutkia tupakoinnin torjunnan vaikutuksia tupakkateollisuuden työllisyyteen, kun otetaan huomioon tupakoinnin torjuntaa koskevan puitesopimuksen luonne.Tarve sovittaa yhteen erilaiset ja joskus vastakkaisetkin näkemykset kansainvälisessä sopimuksessa selittänee osaltaan, miksi eräistä sopimuksen ytimeen tarkoitetuista määräyksistä karsiutui sitovuus ja ne muuttuivat lähestulkoon pelkiksi periaatejulistuksiksi.Puitesopimuksessa ei suhtauduta kaikkiin kysymyksiin samantasoisesti. Sopimuspuolia velvoittavan sitovuuden aste vaihtelee huomattavasti asiasta riippuen (esimerkiksi tupakkatuotteiden pakkausta ja merkintää koskevat tehokkaat toimenpiteet on toteutettava tiukassa määräajassa, mutta soveltuvaa vero- ja hintapolitiikkaa vain suositellaan). Lisäksi toimenpiteisiin liittyvät yksityiskohdat vaihtelevat (esimerkiksi esitetään tupakkatuotteiden mainonnan ja sponsoroinnin täsmälliset rajoitukset tai luetellaan laittoman kaupan estämistoimet, mutta yleisesti vain viitataan tarpeeseen tukea viljelijöiden taloudellisesti elinkelpoisia toimia).PERUSTA YHTEISÖN ALLEKIRJOITUKSELLESopimuksen päätarkoituksena on kansanterveyden edistäminen maailmanlaajuisesti. Tämä noudattaa EY:n perustamissopimusta, erityisesti 152 artiklaa, jossa määrätään yhteisön velvoitteesta toimia kansanterveyden parantamiseksi ja kehotetaan yhteisöä ja jäsenvaltioita edistämään yhteistyötä kolmansien maiden sekä kansanterveyden alalla toimivaltaisten kansainvälisten järjestöjen kanssa.Useat puitesopimukseen sisältyvät alat kuuluvat jo yhteisön lainsäädännön soveltamisalaan. Puitesopimus ei edellytä muutoksia yhteisön säännöstöön. Päinvastoin puitesopimuksen ydinkohdat heijastavat yhteisön lainsäädäntöä neuvoston antamien neuvotteluohjeiden mukaisesti.Tupakoinnin torjuntaan liittyvällä velvoittavalla yhteisön lainsäädännöllä säännellään tupakkatuotteiden mainontaa viestimissä ja tietoyhteiskunnan palveluissa sekä tupakkayhtiöiden harjoittamaa radio- ja televisio-ohjelmien ja kansainvälisten tapahtumien sponsorointia (televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3 päivänä lokakuuta 1989 annettu neuvoston direktiivi 89/552/EY [1], sellaisena kuin se on muutettuna 30 päivänä kesäkuuta 1997 annetulla Euroopan parlamentin ja neuvoston direktiivillä 97/36/EY [2], jossa kielletään kaikenlainen savukkeiden ja muiden tupakkatuotteiden televisiomainonta ja teleostoksina tarjoaminen; tupakkatuotteiden mainontaa ja sponsorointia koskevien jäsenvaltioiden lakien, asetusten ja hallinnollisten määräysten lähentämisestä annettu Euroopan parlamentin ja neuvoston direktiivi 03/XX/EY [3]), savukkeista poltettaessa syntyvien aineiden määriä ja tarvittavia mittausmenetelmiä sekä tupakkatuotteiden pakkauksia ja merkintöjä (tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä 5 päivänä kesäkuuta 2001 annettu Euroopan parlamentin ja neuvoston direktiivi 2001/37/EY [4]).[1]  EYVL L 298, 17.10.1989, s. 23.[2]  EYVL L 202, 30.7.1997, s. 60.[3]  EUVL L ...[4]  EYVL L 194, 18.7.2001, s. 26.Muu kuin velvoittava lainsäädäntö koskee mm. tupakan myyntiä lapsille ja nuorille, tupakkatuotteiden muunlaista mainontaa ja sponsorointia, tupakkatuotteiden valmistajien, maahantuojien ja tukkukauppiaiden antamia tietoja varojen käytöstä kansallisessa tai yhteisön lainsäädännössä sallittuihin mainonta-, markkinointi-, sponsorointi- ja myynninedistämiskampanjoihin, tupakoinnin lopettamista sekä suojelua ympäristön tupakansavulle altistumiselta (tupakoinnin ehkäisemisestä ja aloitteista tupakoinnin torjunnan tehostamiseksi 2 päivänä joulukuuta 2002 annettu neuvoston suositus [5]).[5]  EYVL L 22, 25.1.2003, s. 31.Euroopan yhteisön perustamissopimuksen 300 artiklan 2 kohdan mukaisesti neuvosto päättää kansainvälisten sopimusten allekirjoittamisesta komission ehdotuksesta. Koska puitesopimuksen tavoitteena selkeästi on kansanterveyden parantaminen perustamissopimuksen 152 artiklan mukaisesti ja koska yhteisön voimassa oleva tupakoinnin torjuntaa koskeva lainsäädäntö perustuu pääasiassa 95 ja 152 artiklaan sekä koska puitesopimus lisäksi vaikuttaa tupakkatuotteiden kansainväliseen kauppaan, neuvoston päätöksen tulisi perustua 95, 133 ja 152 artiklaan yhdessä 300 artiklan 2 kohdan kanssa.Ehdotus NEUVOSTON PÄÄTÖS Maailman terveysjärjestön (WHO) tupakoinnin torjuntaa koskevan puitesopimuksen allekirjoittamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 95, 133 ja 152 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen [6],[6]  EUVL C , s. .sekä katsoo seuraavaa:1) Komissio on käynyt yhteisön puolesta neuvotteluja Maailman terveysjärjestössä tupakoinnin torjuntaa koskevasta puitesopimuksesta.2) Sopimus heijastaa neuvottelujen kuluessa ilmaistua yhteisön kantaa sekä keskeistä tupakoinnin torjuntaa koskevaa yhteisön lainsäädäntöä.3) Olisi allekirjoitettava 21 päivänä toukokuuta 2003 hyväksytty sopimus sen mahdollista myöhempää hyväksymistä ennakoiden,ON PÄÄTTÄNYT SEURAAVAA:Ainoa artikla1. Neuvoston puheenjohtaja valtuutetaan nimeämään henkilö, jolla on valtuudet allekirjoittaa Maailman terveysjärjestön (WHO) tupakoinnin torjuntaa koskeva puitesopimus Euroopan yhteisön puolesta sopimuksen mahdollista myöhempää lopullista hyväksymistä ennakoiden.2. Sopimusteksti on tämän päätöksen liitteenä.Tehty LuxemburgissaNeuvoston puolestaPuheenjohtaja